PRIJEDLOG

Temeljem članka 2. i 48. Zakona o predškolskom odgoju i obrazovanju (Narodne novine, broj 10/97, 107/07 i 94/13.), članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11,144/12, 19/13-pročišćeni tekst i 137/15) i članka 35. Statuta Grada Ivanić-Grada (Službeni glasnik, broj 02/14) Gradsko vijeće Grada Ivanić-Grada na svojoj \_\_.sjednici održanoj dana\_\_prosinca 2017. godine donijelo je sljedeći

**P R O G R A M**

**javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2018.godinu**

I.

Programom javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2018.godinu( u daljnjem tekstu: Program) utvrđuju se sredstva u Proračunu Grada Ivanić-Grada za 2018.g. potrebna za predškolski odgoj i obrazovanje te skrb o djeci rane i predškolske dobi na području Grada Ivanić-Grada.

II.

Grad Ivanić-Grad radi ostvarivanja predškolskog odgoja i obrazovanja te skrbi o djeci rane i predškolske dobi na području Grada Ivanić-Grada, osnivač je Dječjeg vrtića Ivanić-Grad te financira redoviti cjelodnevni program odgojno-obrazovnog rada te javne predškolske ustanove koja djeluje u objektima na pet lokacija i to:

1. „Suncokret“, sjedište ustanove, Park hrvatskih branitelja 3, Ivanić-Grad

2. Podružnica „Livada“, M.Trnine bb, Ivanić-Grad

3. Podružnica „Tratinčice“, Savska bb, Posavski Bregi

4. Podružnica „Sunce“, Šenoina bb, Graberje Ivanićko

5. Podružnica „Poljana“, Josipa Kelšina 11, Ivanić-Grad.

Dječji vrtić Ivanić-Grad naplaćuje svoje usluge od roditelja-korisnika usluga sukladno mjerilima koje utvrđuje Gradsko vijeće Grada Ivanić-Grada, osim programa predškole koji je za roditelje besplatan.

Sredstva iz prethodnog stavka roditelji-korisnici usluga Dječjeg vrtića Ivanić-Grad uplaćuju u Proračun Grada Ivanić-Grada.

III.

Zbog uočenog i stalnog rasta potreba djece za redovitim cjelodnevnim programom predškolskog odgoja i obrazovanja te skrbi o djeci rane i predškolske dobi na području Grada Ivanić-Grada, Grad Ivanić-Grad od 2014. godine sufinancira i redoviti cjelodnevni 10-satni program predškolskog odgoja i obrazovanja te skrbi o djeci rane i predškolske dobi koji se provodi kod drugog osnivača koji djeluje na području Grada Ivanić-Grada, u privatnom Dječjem vrtiću Roda, Ivanić-Grad, Vulinčeva 1.

IV.

**1.Dječji vrtić Ivanić-Grad**

Djelatnost Dječjeg vrtića Ivanić-Grad iz točke II. ovog Programa financirati će se u 2018. godini na sljedeći način:

A .Rashodi poslovanja- Izvor financiranja: Proračun Grada Ivanić-Grada

a. rashodi za zaposlene

- plaće (bruto) 5.450.000,00 kn

- ostali rashodi za zaposlene 81.700,00 kn

- doprinosi na plaće 882.400,00 kn

Ukupno: 6.414.100,00 kn

b. materijalni rashodi

- naknade troškova zaposlenicima 540.000,00 kn

- ostali nespomenuti rashodi poslovanja 15.700,00 kn

Ukupno: 555.700,00 kn

B. Rashodi poslovanja- Izvor financiranja: Vlastiti prihod Dječjeg vrtića

Ivanić-Grad

a. rashodi za zaposlene

- plaće (bruto) 307.000,00 kn

-ostali rashodi za zaposlene 120.000,00 kn

Ukupno: 427.000,00 kn

b. materijalni rashodi

- naknade troškova zaposlenicima 32.000,00 kn

- rashodi za materijal i energiju 1.137.000,00 kn

- rashodi za usluge 260.100,00 kn

- ostali nespomenuti rashodi poslovanja 142.000,00 kn

Ukupno: 1.571.100,00 kn

c. financijski rashodi

- ostali financijski rashodi 10.500,00 kn

C. Ulaganje u nefinancijsku imovinu-Izvor financiranja: Vlastiti prihod Dječjeg

vrtića Ivanić-Grad

* 1. rashodi za nabavu proizvedene dugotrajne opreme

- postrojenja i oprema 238.000,00 kn

Ukupno: 238.000,00 kn

D. Program predškole- Izvor financiranja: Vlastiti prihod Dječjeg vrtića

a. materijalni rashodi

-rashodi za materijal i energiju 20.000,00 kn

Ukupno 20.000,00 kn

E. Program za djecu s teškoćama u razvoju-Izvor financiranja:Vlastiti prihod

Dječjeg vrtića Ivanić-Grad

a. materijalni rashodi

- rashodi za materijal i energiju 20.000,00 kn

Ukupno 20.000,00 kn

V.

**2.Privatni Dječji vrtić Roda**

Ovim Programom utvrđuje se da Grad Ivanić-Grad ima potrebu proširenja postojećeg obuhvata djece predškolskim odgojem i obrazovanjem na način da se redovitim cjelodnevnim programima odgojno obrazovnog rada s djecom rane i predškolske dobi obuhvate i sufinanciraju u Dječjem vrtiću Roda sljedeće skupine djece :

-jedna mješovita jaslična 10-satna skupina s redovitim cjelodnevnim boravkom, od navršenih 1 do 3 godine života,

-jedna mješovita vrtićka 10-satna skupina s redovitim cjelodnevnim boravkom, od 4 godine života do polaska u školu.

VI.

Ovim Programom utvrđuje se da je javna potreba Grada Ivanić-Grada sufinanciranje sredstvima iz Proračuna Grada Ivanić-Grada za 2017.godinu smještaja ukupno do 32 (tridesetdvoje) djece predškolske dobi u privatnom Dječjem vrtiću Roda koji je podnio zahtjev za ostvarivanje prava na sufinanciranje djelatnosti predškolskog odgoja i obrazovanja te skrbi o djeci rane i predškolske dobi za dječje vrtiće drugih osnivača temeljem Javnog poziva objavljenog 14.11.2017.g. u skladu sa Zaključkom gradonačelnika KLASA:022-05/17-01/67, URBROJ:238/10-02-01-02/2-17-4 od 13.11.2017.g.

Grad Ivanić-Grad sufinancirati će program odgojno obrazovnog rada s djecom rane i predškolske dobi u Dječjem vrtiću Roda samo za djecu s prebivalištem na području Grada Ivanić-Grada i čija oba roditelja/skrbnika imaju prebivalište na području Grada Ivanić-Grada.

Za sufinanciranje troškova predškolske djelatnosti Dječjeg vrtića Roda u Proračunu Grada Ivanić-Grada za 2018.g. osigurano je 400.000,00 kn.

VII.

Mjesečni iznos sufinanciranja redovitog 10 satnog programa predškolskog odgoja i obrazovanja djece u Dječjem vrtiću Roda iz sredstava Proračuna Grada Ivanić-Grada za 2018.godinu, po upisanom djetetu iznosi 1.370,00 kn.

Sredstva iz prethodnog stavka ove točke isplaćivati će se mjesečno na žiro-račun privatnog dječjeg vrtića temeljem zahtjeva za sufinanciranje kojeg privatni vrtić dostavlja u Upravni odjel za lokalnu samoupravu, pravne poslove i društvene djelatnosti Grada Ivanić-Grada do 5.u mjesecu za prethodni mjesec, a u skladu s Ugovorom o sufinanciranju u 2018. godini kojeg će Grad Ivanić-Grad, temeljem Odluke gradonačelnika, sklopiti s Dječjim vrtićom Roda.

U prilogu mjesečnog zahtjeva za sufinanciranje Dječji vrtić Roda obvezno dostavlja ovjereni popis korisnika usluga vrtića za prethodni mjesec s brojem dana korištenja usluge vrtića za pojedino dijete, primjerak ugovora kojeg je DV Roda sklopio s roditeljima/skrbnicima djeteta, bankovni/knjigovodstveni izvod iz kojeg je vidljivo da je roditelj/skrbnik uplatio ugovoreni iznos sudjelovanja u ekonomskoj cijeni redovitog 10-satnog programa za određeni mjesec za svoje dijete, uvjerenja o mjestu prebivališta za oba roditelja/skrbnika i uvjerenje o mjestu prebivališta djeteta, ne starije od mjesec dana od dana podnošenja mjesečnog zahtjeva.

Ugovor i uvjerenja iz prethodnog stavka, Dječji vrtić Roda dostavlja u prilogu prvog zahtjeva za sufinanciranje odnosno u prilogu svakog mjesečnog zahtjeva u kojem je došlo do promjena koje utječu na iznos sufinanciranja za određeni mjesec.

Za mjesec u kojem je dijete boravilo u Dječjem vrtiću Roda do najviše 5 dana, iznos sredstava za sufinanciranje za to dijete umanjuje se za 50% za taj mjesec.

Mjesečni zahtjev za sufinanciranje vrtić dostavlja na propisanim obrascima Grada Ivanić-Grada

VIII.

Dječji vrtić Roda dužan je, do 15.09.2018.g., podnijeti izvještaj Gradskom vijeću Grada Ivanić-Grada o realizaciji godišnjeg plana i programa rada Dječjeg vrtića Roda za pedagošku godinu 2017/2018.

IX.

Ovaj Program je sastavni dio Proračuna Grada Ivanić-Grada za 2018. godinu, stupa na snagu osmog dana od dana objave u Službenom glasniku Grada Ivanić-Grada, a primjenjuje se od 01. siječnja 2018. godine.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, . prosinca 2017.g. Željko Pongrac, pravnik kriminalist