**OBRAZLOŽENJE**

**UZ III IZMJENE PRORAČUNA GRADA IVANIĆ-GRADA**

**ZA 2017. godinu**

**RAZLOZI ZA III IZMJENE I DOPUNE PRORAČUNA GRADA su:**

* Usklađenje pojedine vrste prihoda sa mogućnošću realnog ostvarenja za 2017. godinu,
* korekcija iznosa rashoda za investicije koje se financiraju iz kredita temeljem provedenih javnih nabava, a u skladu sa odlukama Gradskog vijeća
* prihodi od pomoći koje se ostvaruju iz županijskih i državnog proračuna, te trgovačkih društava – usklađenje prema procjeni ostvarenja
* **korekcije po III Izmjenama i dopunama Proračuna za 2017 godinu uglavnom se odnose na korekcije zbog neostvarenih kapitalnih pomoći.**

**PRIHODI**

**Prihodi od poreza**

- povećani su prihodi od poreza za 200.000 kuna, zbog usklađenja prihoda od povrata poreza po godišnjoj prijavi , u iznosu za koji je dobivena obavijest iz Porezne uprave Ivanić-Grad o obrađenim poreznim prijavama građana za 2016. godinu.

- prihodi od poreza istovjetni su prošlogodišnjoj razini, a ukupni iznos primljenih sredstava na ime kompenzacijskih mjera iznose 2.745.764 kune, s time da će prihod od kompenzacijskih mjera biti prihodovan tek u siječnju odnosno u slijedećoj godini.

**Porezi na robu i usluge**

* povećan je porez na promet nekretnina.

**Pomoći iz inozemstva i od subjekata unutar općeg proračuna**

* tekuće pomoći umanjene su za 908.000 kuna na ime ostvarenih pomoći, odnosno ove prihode usklađujemo sa realnim ostvarenjem. Iz istog razloga umanjene su kapitalne pomoći u iznosu 9.616.375 kuna, te pomoći izravnanja za decentralizirane funkcije 309.000 kuna.

**Prihodi od upravnih i administrativnih pristojbi, pristojbi po posebnim propisima**

umanjeni su za 315.155 kuna a odnose se na smanjenje prihoda proračunskih korisnika - Dječjeg vrtića.

**Prihodi od prodaje proizvoda i robe te pruženih usluga i prihodi od donacija**

Odnosi se na korekciju odnosno povećanje vlastitih prihoda proračunskih korisnika - Vatrogasne postrojbe i iznosu 144.000 kuna.

Ukupno umanjenje III izmjena i dopuna Proračuna iznosi 10.603.030 kuna, a odnosi se uglavnom na prihode od kapitalnih potpora odnosno pomoći čije ukupno umanjenje iznosi 10.475.375 kuna .

**Ukupni konsolidirani prihodi i primici proračuna iznose 92.375.253 kune.**

**RASHODI**

**Razdjel 1. Upravni odjel za lokalnu samoupravu, pravne poslove i društvene djelatnosti**

U razdjelu 1. izvršene su korekcije odnosno usklađivanja stavaka rashoda za planiranim utroškom.

**Javna uprava i administracija – gradska uprava**

Povećavaju se sredstva za plaće, zbog novozaposlenih za 280.000 kuna.

Povećavaju se materijalni rashodi za 329.000 kuna, uglavnom zbog uvećanja sredstava za usluge i to za;

* usluge telefona i pošte zbog povećanih troškova zbog uvođenja poreza na nekretnine, te rashodi za računalne usluge zbog usklađenja novog programa sa potrebama uvođenja poreza na promet nekretnina.
* povećavaju se sredstva za najamnine radi nabave novog vozila, te ostali rashodi poslovanja

Umanjuju se sredstva za Službeno održavanje Dana Grada jer isti nisu održani zbog održavanja izbora.

**Obrazovanje**

Povećavaju se sredstava za osnovno obrazovanje za dodatni sufinanciranje produženog boravka, predškolsko obrazovanje za sufinanciranje troškova djece u vrtićima izvan Dječjeg vrtića, a smanjuju se sredstva za Visoku školu u Ivanić-Gradu.

Zdravstvo i socijalna zaštita

* smanjuju se sredstva za nabavu udžbenika, a povećavaju sredstva za umirovljenike za isplatu božićnica.

**Javne potrebe u sportu**

Povećavaju se sredstva za sport zbog sufinanciranja troškova boravka rukometne reprezentacije.

**Civilno društvo**

povećana su sredstva za udruge 41.000 kuna.

**Zdravstvo i socijalna zaštita**

Povećavaju se sredstva za potpore umirovljenicima za isplatu Božićnice za 200.000 kuna.

Turizam

* korigiraju se sredstva za održavanje turističkih manifestacija.

**Projekti prijavljeni za sufinanciranje iz EU fondova**

Smanjuju se sredstva za Program za darovitu djecu, u iznosu realizacije programa u 2017 godini, budući da se program nastavlja u slijedećoj godini.

**Razdjel 2. Upravni odjel za financije, gospodarstvo, komunalno gospodarstvo i prostorno planiranje**

**Javna uprava i administracija**

odnosi se na otkup zemljišta, te povrati uplaćenih sredstava na ime raznih davanja.

Korigiraju se sredstva za otplatu kredita, umanjuju sredstva za glavnicu, a povećavaju sredstva za kamate; redovne i interkalarne.

Umanjuju se sredstva za sufinanciranje skele u Dubrovčaku.

Smanjuju se sredstva za projekte energetske učinkovitosti, i to smanjenje energetske učinkovitosti objekata Dječjeg vrtića – Vrtić u Posavskim Bregima.

**Održavanje komunalne infrastrukture**

* povećavaju se stavke komunalnog održavanja, a sve stavke obrazložene su detaljno u Programu održavanja komunalne infrastrukture koji se donosi u Izmjene proračuna Grada.

**Prostorno uređenje**

* povećavaju se sredstva za prostorno uređenje i tehničko tehnološku dokumentaciju, u skladu sa potrebama izmjena urbanističkih planova na području Grada, te ostale dokumentacije.

**Izgradnja komunalne infrastrukture**

* detaljno je prikazana u Programu građenja objekata komunalne infrastrukture.

Sredstva po pojedinim programima odnosno investicijama usklađuju se u skladu sa sklopljenim ugovorima, izvedenim radovima, dobivenim potporama te kreditnom zaduženju.

Za gradnju školske dvorane u Posavskim Bregima Grad se je dodatno zadužio 7.000.000 kuna, a navedena sredstva će se djelomično realizirati u ovoj godini, a ostatak će se prenijeti u slijedeću godinu za dovršetak investicije.

Nastavak radova na Šetnici uz rijeku Lonju financirati će se iz sredstava Hrvatskih voda, te gradskog proračuna.